Bánat, bánat sűrű bánat

Mér’ raktál szívemre várat.

Azér’ raktam oda várat

Fiatal vagy hadd próbájad.

Sírat engem a madár is

Földre lehajlik az ág is

Az is azért hajlik földre

Szólna hozzám ha lehetne.

Szólna hozzám de nem szabad,

Fáj a szívem majd megszakad.




(meghasad)

Lefelé folyik a Tisza

S nem folyik az soha vissza

Oly édes a babám csókja

Ha sajnálta mé’t es adta.

Túl a vízen van egy malom,

Bánatot őrölnek azon

Nékem es van egy bánatom

Oda  viszem, s lejártatom.

Mindenkiét jól megjárja,

‘S az enyémet ledarálja.

Árok, árok, de mély árok

Nem gondoltam, hogy így járok

Belé estem, benne vagyok

A szerelem rabja vagyok.

Kicsi tulok nagy a szarva,

Nem fér bé az istálóba.

Le kell a szarvából vágni,

Meg kell a babámtól válni.

Kicsi tulok nagy a járom,

Fiatal még az én párom

Fiatal még az én párom

Kerek három évig várom

